CELEX: C2007/297/08
Language: da
Date: 2007-12-08 00:00:00
Title: Sag C-375/05: Domstolens dom (Første Afdeling) af 4. oktober 2007 — Erhard Geuting mod Direktor der Landwirtschaftskammer Nordrhein-Westfalen (anmodning om præjudiciel afgørelse fra Bundesverwaltungsgericht (Tyskland)) (Oksekød — præmie for opretholdelse af besætninger af ammekøer)

8.12.2007   
            
            
               DA
            
            
               Den Europæiske Unions Tidende
            
            
               C 297/5
            
         Domstolens dom (Første Afdeling) af 4. oktober 2007 — Erhard Geuting mod Direktor der Landwirtschaftskammer Nordrhein-Westfalen (anmodning om præjudiciel afgørelse fra Bundesverwaltungsgericht (Tyskland))
   (Sag C-375/05) (1)
   
   (Oksekød - præmie for opretholdelse af besætninger af ammekøer)
   (2007/C 297/08)
   Processprog: tysk
   Den forelæggende ret
   Bundesverwaltungsgericht
   Parter i hovedsagen
   
      Sagsøger: Erhard Geuting
   
      Sagsøgt: Direktor der Landwirtschaftskammer Nordrhein-Westfalen
   Sagens genstand
   Anmodning om præjudiciel afgørelse — Bundesverwaltungsgericht — fortolkning af artikel 4a, tredje led, nr. ii), i Rådets forordning (EØF) nr. 805/68 af 27. juni 1968 om den fælles markedsordning for oksekød (EFT L 148, s. 24), som ændret ved Rådets forordning (EØF) nr. 2066/92 af 30. juni 1992 om ændring af forordning (EØF) nr. 805/68 om den fælles markedsordning for oksekød samt om ophævelse af forordning (EØF) nr. 468/87 om de generelle regler for ordningen med en særlig præmie til oksekødproducenter og forordning (EØF) nr. 1357/80 om indførelse af en præmieordning for opretholdelse af besætninger af ammekøer (EFT L 215, s. 49) — fortolkning af artikel 33, stk. 2 og 4, i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89 (EFT L 391, s. 20), som ændret ved Kommissionens forordning (EF) nr. 2311/96 af 2. december 1996 (EFT L 313, s. 9) — præmieordning for opretholdelse af besætninger af ammekøer — begreberne »ammeko« og »udnyttelse af rettigheder« — tilbagebetaling af modtagne forskud samt nedsættelse af det individuelle loft efter afslag på ved tildeling af præmien at tage hensyn til drægtige kvier, idet disse ikke erstatter de ammekøer, for hvilke der er blevet indgivet en anmodning om præmie
   Konklusion
   
               1)
            
            
               Artikel 4a, tredje led, nr. ii), i Rådets forordning (EØF) nr. 805/68 af 27. juni 1968 om den fælles markedsordning for oksekød, som ændret ved Rådets forordning (EF) nr. 2222/96 af 18. november 1996, skal fortolkes således, at en drægtig kvie alene kan betragtes som en ammeko i den forstand, hvori udtrykket er anvendt i forordningens afsnit I, hvis den efter indgivelse af præmieansøgningen for det pågældende produktionsår erstatter en ammeko, som er anført i denne ansøgning.
            
         
               2)
            
            
               En drægtig kvie, som i et produktionsår har erstattet en ammeko, for hvilken der var indgivet præmieansøgning, og som blev anset for præmieberettiget, kan betragtes som en ammeko i den forstand, hvori udtrykket er anvendt i artikel 4a, tredje led, nr. ii), i forordning nr. 805/68, som ændret ved forordning nr. 2222/96, når den det følgende år opfylder betingelserne for på ny at erstatte en ammeko.
            
         
               3)
            
            
               Artikel 4a, tredje led, nr. ii), i forordning nr. 805/68, som ændret ved forordning nr. 2222/96, skal fortolkes således, at en drægtig kvie, for hvilken der er indgivet præmieansøgning, ikke er præmieberettiget, såfremt den kælver inden ansøgningsfristens udløb.
            
         
               4)
            
            
               Artikel 33, stk. 2 og 4, i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning nr. 805/68, og om ophævelse af forordning (EØF) nr. 1244/82 og (EØF) nr. 714/89, som ændret ved Kommissionens forordning (EF) nr. 2311/96 af 2. december 1996, skal fortolkes således, at en producent skal anses for ikke at have udnyttet sine præmierettigheder i et produktionsår, såfremt han har indgivet en præmieansøgning, men er blevet meddelt afslag på denne med den begrundelse, at de pågældende dyr ikke var præmieberettigede, og dette gælder, selv om ansøgningen ikke er indgivet svigagtigt. En sådan fortolkning er ikke i strid med proportionalitetsprincippet.
            
         
               5)
            
            
               Det tilkommer den forelæggende ret at afgøre, hvorvidt der, henset til samtlige behørigt begrundede omstændigheder, som kendetegner sagsøgeren i hovedsagens situation, er tale om en undtagelsessituation, som begrunder anvendelsen af undtagelsesbestemmelsen i artikel 33, stk. 2, sidste led, i forordning nr. 3886/92, som ændret ved forordning nr. 2311/96, idet retten skal tage hensyn til nødvendigheden af at anvende bestemmelsen restriktivt.
            
         
               6)
            
            
               Artikel 33, stk. 4, i forordning nr. 3886/92, som ændret ved forordning nr. 2311/96, sammenholdt med artikel 4f, stk. 4, i forordning nr. 805/68, som ændret ved forordning nr. 2222/96, skal fortolkes således, at medlemsstaterne efter udløbet af den toårige udelukkelsesperiode kan give en producent en fortrinsstilling ved tildeling af de præmierettigheder, som han har fået inddraget med den begrundelse, at producenten i produktionsåret 1998 har udnyttet mere end 70 %, men mindre end 90 % af sine rettigheder.
            
         
      (1)  EUT C 330 af 24.12.2005.